'માટલું અહિં છે, પાણી ક્યાં છે?' તમિલનાડુમાં જળ સંકટ ઘેરૂ બન્યું, જેલભરો આંદોલનની તૈયારી - GSTV
તમિલનાડુમાં પાણીની કટોકટી ભરી સ્થિતી જોતા સ્થાનિક રાજ્ય સરકાર આ સમસ્યાને હલ કરવા માટે નિષ્ફળ નિવડી છે. અન્નાદ્રમુક સરકારનાં ગેરવહીવટ અને અણઆવડતને કારણે લોકોમાં ગુસ્સો ચરમસીમા પર પહોંચ્યો છે. લોકોનાં ગુસ્સાને હવા આપવાનું કામ કરતા હોય તે રીતે, દ્રમુક અધ્યક્ષ એમ કે સ્ટાલિને આજે મોટા પાયે વિરોધ પ્રદર્શન કર્યુ હતું. તેમજ આ સમસ્યા મામલે તમિલનાડુનાં સીએમ પલાનીસ્વામીને જવાબદાર ઠેરવીને આકરા પ્રહારો કર્યા હતાં.
સ્ટાલિને કહ્યું કે, AIADMKનાં નેતાઓ જે યજ્ઞ કરી રહ્યા છે, તે કેન્દ્ર સરકારમાં પોતાનું પદ બચાવવા માટે કરી રહ્યા છે, ન કે વરસાદ થાય તે માટે દેવી-દેવતાને ખુશ કરી રહ્યા છે. આ સાથે જ સ્ટાલિને ચેતવણી આપતા કહ્યું કે, જો સરકાર રાજ્યવ્યાપી જળસંકટને દુર કરવામાં નિષ્ફળ નિવડી તો મોટા પાયે જેલભરો આંદોલન શરૂ કરવામાં આવશે.
જો કે એઆઇએડીએમકેનાં નેતા જયકુમારે દાવો કર્યો છે કે, ડિએમકેનાં વિરોધ કાર્યક્રમને લોકોનું સમર્થન નહિં મળે.
ડિએમકે કાર્યકરોના વિરોધ પ્રદર્શનમાં હાજર રહિને સ્ટાલિને પોતાનાં હાથમા એક ખાલી માટલું લઇને પુછ્યું હતું કે, માટલું અહિં છે, પાણી ક્યાં છે?
Dravida Munnetra Kazhagam (DMK) MP, TR Baalu has given notice in Lok Sabha over water crisis in Tamil Nadu. pic.twitter.com/naqesGl0g5
પોતાની પાર્ટીનાં કાર્યકરોનાં મોટા સમૂહને સંબોધન કરતા દ્રમુક નેતા સ્ટાલિને જણાંવ્યું કે, સરકાર પાસે ધન, યોજનાઓ, નોકરીએ, ઉદ્યોગો, ન્યાય, કાયદો-વ્યવસ્થાની કમી છે. હવે તેમાં પાણીનો પણ સમાવેશ થાય છે. તેમ છતાં સીએમ પલાની સ્વામી, ઉપ-મુખ્યમંત્રી ઓ.પનીરસેલ્વમ અને નગર પ્રશાસન મંત્રી એસપી વેલુમણીને કોઇ જ ચિંતા નથી.
Chennai: Dravida Munnetra Kazhagam (DMK) holds protest in Chepak, against the #TamilNadu government over acute water crisis in the city; DMK President MK Stalin to join the protest soon. pic.twitter.com/MBnBTKPO85
તેમણે જણાંવ્યું કે તમિલનાડુની આ સ્થિતી છે, કેન્દ્ર સરકારનાં તાબા હેઠળ કામ કરતી રાજ્ય સરકારે આ સ્થિતીનો ઉકેલ લાવવા માટે કોઇ પહેલ કરી નથી.